CELEX: 22007D0055
Language: lt
Date: 1181260800000
Title: 2007 m. birželio 8 d. EEE jungtinio komiteto sprendimas Nr. 55/2007, iš dalies keičiantis EEE susitarimo XV priedą (Valstybės pagalba)

11.10.2007   
            
            
               LT
            
            
               Europos Sąjungos oficialusis leidinys
            
            
               L 266/15
            
         EEE JUNGTINIO KOMITETO SPRENDIMAS
   Nr. 55/2007,
   2007 m. birželio 8 d.
   iš dalies keičiantis EEE susitarimo XV priedą (Valstybės pagalba)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XV priedas buvo iš dalies pakeistas 2007 m. balandžio 27 d. EEE jungtinio komiteto sprendimu Nr. 29/2007 (1).
            
         
               (2)
            
            
               Į Susitarimą turi būti įtraukta 2006 m. lapkričio 16 d. Komisijos direktyva 2006/111/EB dėl finansinių santykių tarp valstybių narių ir valstybės įmonių skaidrumo bei dėl finansinio skaidrumo tam tikrose įmonėse (2).
            
         
               (3)
            
            
               Direktyva 2006/111/EB panaikina į Susitarimą įtrauktas Komisijos direktyvas 80/723/EEB (3), 85/413/EEB (4), 93/84/EEB (5), 2000/52/EB (6) ir 2005/81/EB (7), kurios todėl turi būti išbrauktos iš Susitarimo,
            
         NUSPRENDĖ:
   1 straipsnis
   Susitarimo XV priedas iš dalies keičiamas taip:
   
               1.
            
            
               1a punkto (Komisijos sprendimas Nr. 2496/96/EAPB) numeris pakeičiamas numeriu 1aa.
            
         
               2.
            
            
               Po 1 punkto (Komisijos direktyva 80/723/EEB) įterpiamas šis punktas:
               
                           „1a.
                        
                        
                           
                              32006 L 0111: 2006 m. lapkričio 16 d. Komisijos direktyva 2006/111/EB dėl finansinių santykių tarp valstybių narių ir valstybės įmonių skaidrumo bei dėl finansinio skaidrumo tam tikrose įmonėse (OL L 318, 2006 11 17, p. 17).
                           Šios direktyvos nuostatos šio Susitarimo tikslais adaptuojamos taip:
                           
                                       a)
                                    
                                    
                                       vietoje „Komisija“ skaityti „kompetentinga priežiūros institucija, kaip apibrėžta EEE susitarimo 62 straipsnyje“;
                                    
                                 
                                       b)
                                    
                                    
                                       vietoje „valstybių narių tarpusavio prekyba“ skaityti „Susitariančiųjų Šalių tarpusavio prekyba“.“
                                    
                                 
                     
         
               3.
            
            
               1 punkto (Komisijos direktyva 80/723/EEB) tekstas išbraukiamas.
            
         2 straipsnis
   Direktyvos 2006/111/EB tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2007 m. birželio 9 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (8).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2007 m. birželio 8 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
      
   
   
      (1)  OL L 209, 2007 8 9, p. 52.
   
      (2)  OL L 318, 2006 11 17, p. 17.
   
      (3)  OL L 195, 1980 7 29, p. 35.
   
      (4)  OL L 229, 1985 8 28, p. 20.
   
      (5)  OL L 254, 1993 10 12, p. 16.
   
      (6)  OL L 193, 2000 7 29, p. 75.
   
      (7)  OL L 312, 2005 11 29, p. 47.
   
      (8)  Konstituciniai reikalavimai nenurodyti.